**projektas**

**reg. Nr. T-18**

**2.34. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS LĖŠŲ, REIKALINGŲ VIEŠŲJŲ ŽELDYNŲ IR ŽELDINIŲ APSAUGAI, PRIEŽIŪRAI IR TVARKYMUI, VIEŠŲJŲ ŽELDYNŲ KŪRIMUI IR ŽELDINIŲ VEISIMUI, ŽELDYNŲ IR ŽELDINIŲ INVENTORIZAVIMUI, VIEŠŲJŲ ŽELDYNŲ IR ŽELDINIŲ BŪKLĖS EKSPERTIZĖMS ATLIKTI, SKYRIMO TVARKOS APRAŠO PAVIRTINIMO**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 26 punktu, 18 straipsnio 1 dalimi, Lietuvos Respublikos želdynų įstatymo 5 straipsnio 1 dalies 2 punktu, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašą (pridedama).

2. Pripažinti netekusiu galios Pasvalio rajono savivaldybės tarybos 2008 m. gegužės 28 d. sprendimą Nr. T1-117 „Dėl Pasvalio rajono savivaldybės lėšų, reikalingų želdynų ir želdinių apsaugai, tvarkymui, želdynų kūrimui ir naujų želdinių veisimui, skyrimo tvarkos aprašo patvirtinimo“.

3. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Teritorijų planavimo (kraštovaizdžio) specialistė

J.Grincevičienė

2022 m. sausio 24 d.

Suderinta DVS Nr. RTS-24

PATVIRTINTA

Pasvalio rajono savivaldybės tarybos

2022 m. vasario  d. sprendimu Nr. T1-

**PASVALIO RAJONO SAVIVALDYBĖS LĖŠŲ, REIKALINGŲ VIEŠŲJŲ ŽELDYNŲ IR ŽELDINIŲ APSAUGAI, PRIEŽIŪRAI IR TVARKYMUI, VIEŠŲJŲ ŽELDYNŲ KŪRIMUI IR ŽELDINIŲ VEISIMUI, ŽELDYNŲ IR ŽELDINIŲ INVENTORIZAVIMUI, VIEŠŲJŲ ŽELDYNŲ IR ŽELDINIŲ BŪKLĖS EKSPERTIZĖMS ATLIKTI, SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

 1. Pasvalio rajono savivaldybės lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašo (toliau – Aprašas) tikslas – nustatyti lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarką Pasvalio rajono savivaldybėje (toliau – Savivaldybė).

 2. Savivaldybės lėšų skyrimo tikslingumą ir tvarką reglamentuoja Lietuvos Respublikos želdynų įstatymas, Lietuvos Respublikos savivaldybių aplinkos apsaugos rėmimo specialiosios programos įstatymas, Savivaldybių aplinkos apsaugos rėmimo specialiosios programos lėšų naudojimo rekomendacijos, kiti su programinių lėšų skyrimu susiję teisės aktai ir šis Aprašas.

3. Apraše vartojamos sąvokos suprantamos taip, kaip jos apibrėžtos Lietuvos Respublikos želdynų įstatyme, šio įstatymo įgyvendinamuosiuose ir kituose galiojančiuose teisės aktuose.

**II skyrius**

**želdynų ir želdinių apsaugos, priežiūros ir tvarkymo, viešųjų želdynų kūrimo ir želdinių veisimo, želdynų ir želdinių inventorizavimo, viešųjų želdynų ir želdinių būklės ekspertizių atlikimo finansavimas**

 4. Viešųjų želdynų ir želdinių apsaugos, priežiūros ir tvarkymo, viešųjų želdynų kūrimo ir veisimo, želdynų ir želdinių inventorizavimo, viešųjų želdynų ir želdinių būklės ekspertizės atlikimo darbai finansuojami iš:

4.1. Savivaldybės biudžeto lėšų;

4.2. valstybės biudžeto lėšų;

4.3. Europos Sąjungos lėšų;

4.4. Savivaldybės aplinkos apsaugos rėmimo specialiosios programos lėšų;

4.5. kitų lėšų.

 5. Kitų, negu nurodyta Aprašo 4 punkte, želdynų ir želdinių apsaugos, priežiūros, tvarkymo, želdynų kūrimo ir želdinių veisimo darbus finansuoja jų savininkai ir (ar) valdytojai.

**III skyrius**

**FINANSAVIMO OBJEKTAI**

 6. Lėšos, reikalingos viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, planuojamos vadovaujantis Savivaldybės lygmens ir (ar) vietovės lygmens kompleksinio ir specialiojo teritorijų planavimo dokumentais, želdynų projektais, Savivaldybės strateginiu plėtros planu ir (ar) Savivaldybės strateginiu veiklos planu ir kitais strateginio planavimo dokumentais.

 7. Finansavimas pagal šį Aprašą skiriamas šioms priemonėms:

7.1. naujiems želdiniams (pvz., medžių, krūmų ir lianų sodinukai, gėlių sėklos ir pan.) įsigyti ir veisti (pvz., vejoms ir gėlynams sodinti, įrengti ir pan.);

7.2. medžių ir krūmų priežiūrai (pvz., medžiams ir krūmams laistyti, tręšti, dirvožemiui purenti, mulčiuoti, medžiams ir krūmams šiltinti, genėti, apsaugai nuo ligų ir kenkėjų, kitiems medžių ir krūmų priežiūros darbams);

7.3. gėlynų, vejų priežiūrai;

7.4. želdynų kūrimo ir želdinių veisimo, pertvarkymo darbams atlikti, informaciniams ženklams įrengti;

7.5. želdynų kūrimo, tvarkymo ir pertvarkymo projektams rengti;

7.6. atskirųjų želdynų žemės sklypų kadastriniams matavimams atlikti ir įrašymui į Nekilnojamojo turto kadastrą;

7.7. Savivaldybės teritorijoje esančių želdynų ir želdinių inventorizavimui ir apskaitai atlikti, inventorizavimo įrangai įsigyti;

7.8. želdynų ir želdinių tvarkymo įrangai įsigyti;

7.9. želdynų ir želdinių būklės stebėsenos programai rengti ir vykdyti, želdynų ir želdinių būklės stebėsenai atlikti, želdynų ir želdinių būklės stebėsenos duomenų bazėms kurti ir tvarkyti, želdynų ir želdinių būklės stebėsenos programos įgyvendinimo priemonėms, jų vykdymui reikalingoms medžiagoms ir įrangai pirkti;

7.10. Savivaldybės želdynų ir želdinių tvarkymo, želdynų kūrimo, želdinių veisimo programai rengti;

7.11. želdynų ir želdinių būklės ekspertizėms atlikti;

7.12. želdinių sanitarinės būklės gerinimo darbams atlikti (pvz., mokslininkų rekomendacijoms parengti, mokslininkų rekomendacijoms įgyvendinti reikalingoms medžiagoms pirkti ir panaudoti rekomendacijose nurodytoms priemonėms įgyvendinti);

7.13. pavojų keliančių ir sergančių medžių šalinimo darbams atlikti (pvz., medžių nukirtimas, kelmų šalinimas ar žeminimas iki žemės paviršiaus, žemės paviršiaus (šaligatvio dangos) sutvarkymas išrovus kelmą ir pan.);

7.14. medžių ir krūmų genėjimo, medžių gyvybingumo palaikymo ir šakų smulkinimo darbams;

7.15. asmenų, susijusių su želdynų ir želdinių apsauga, priežiūra ir tvarkymu, mokymui ir (ar) kvalifikacijos kėlimui;

7.16. dokumentacijai, reikalingai išvardintoms priemonėms įgyvendinti, rengti;

7.17. kitoms Lietuvos Respublikos želdynų įstatyme numatytoms priemonėms.

**IV SKYRIUS**

**LĖŠŲ PLANAVIMAS IR SKYRIMAS**

8. Lėšų poreikį Savivaldybės biudžetui, pagal šio Aprašo 7 punkte nurodytas priemones, Savivaldybės administracija, įskaitant struktūrinius teritorinius padalinius (seniūnijas), pateikia Savivaldybės administracijos Finansų skyriui iki kiekvienais metais nustatomo Savivaldybės biudžeto išlaidų sąmatų ir programų pateikimo termino.

9. Lėšų poreikį Savivaldybės aplinkos apsaugos rėmimo specialiajai programai, pagal šio Aprašo 7 punkte nurodytas priemones, pateikia Savivaldybės administracijos skyriai, Savivaldybės administracijos teritoriniai padaliniai (seniūnijos), visuomeninės organizacijos, įmonės, asociacijos, viešosios įstaigos, organizacijos, švietimo įstaigos, vadovaudamosi Lietuvos Respublikos savivaldybių aplinkos apsaugos rėmimo specialiosios programosįstatymu, Lietuvos Respublikos aplinkos ministerijos savivaldybių aplinkos apsaugos rėmimo specialiosios programos lėšų naudojimo rekomendacijomis, skelbiamomis Lietuvos Respublikos aplinkos ministerijos interneto tinklapyje, Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašu, patvirtintu Pasvalio rajono savivaldybės tarybos 2019 m. lapkričio 27 d. sprendimu Nr. T1-236 „DėlPasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašopatvirtinimo“ (su aktualiais pakeitimais) ir kitais Savivaldybės aplinkos apsaugos rėmimo specialiąją programą reglamentuojančiais teisės aktais.

10. Lėšos viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizių atlikimui numatomos Savivaldybės aplinkos apsaugos rėmimo specialiosios programos sąmatoje ir Savivaldybės biudžete.

**V SKYRIUS**

**BAIGIAMOSIOS NUOSTATOS**

11. Aprašo laikymosi kontrolę užtikrina Savivaldybės administracija.

12. Aprašas keičiamas, pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS LĖŠŲ, REIKALINGŲ VIEŠŲJŲ ŽELDYNŲ IR ŽELDINIŲ APSAUGAI, PRIEŽIŪRAI IR TVARKYMUI, VIEŠŲJŲ ŽELDYNŲ KŪRIMUI IR ŽELDINIŲ VEISIMUI, ŽELDYNŲ IR ŽELDINIŲ INVENTORIZAVIMUI, VIEŠŲJŲ ŽELDYNŲ IR ŽELDINIŲ BŪKLĖS EKSPERTIZĖMS ATLIKTI, SKYRIMO TVARKOS APRAŠAS**

**2022 m. sausio 24 d.**

Pasvalys

**1. Sprendimo projekto rengimo pagrindas.**

 Lietuvos Respublikos želdynų įstatymo 5 straipsnio 1 dalies 2 punkte nurodyta, kad savivaldybės atstovaujama institucija tvirtina lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašą.

 **2. Sprendimo projekto tikslai ir uždaviniai.**

 Patvirtinti Pasvalio rajono savivaldybės lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašą.

 **3. Kokios siūlomos naujos teisinio reguliavimo nuostatos ir kokių rezultatų laukiama.**

 Įsigaliojus naujai Lietuvos Respublikos želdynų įstatymo suvestinei redakcijai, kurios 5 straipsnio 1 dalies 2 punkte nurodyta, kad savivaldybės atstovaujama institucija tvirtina lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašą. Iki šiol galiojusi Pasvalio rajono savivaldybės lėšų, reikalingų želdynų ir želdinių apsaugai, tvarkymui, želdynų kūrimui ir naujų želdinių veisimui, skyrimo tvarka, kuri buvo patvirtinta Pasvalio rajono savivaldybės tarybos 2008 m. gegužės 28 d. sprendimu Nr. T1-117 „Dėl Pasvalio rajono savivaldybės lėšų, reikalingų želdynų ir želdinių apsaugai, tvarkymui, želdynų kūrimui ir naujų želdinių veisimui, skyrimo tvarkos aprašo patvirtinimo“, nebeatitinka Lietuvos Respublikos želdynų įstatymo nuostatų. Siekiant įgyvendinti minėtą Želdynų įstatymo nuostatą, parengtas Pasvalio rajono savivaldybės tarybos sprendimo projektas.

**4. Skaičiavimai, išlaidų sąmatos, finansavimo šaltiniai**.

 Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

 Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

 Nereikia

**7. Sprendimo projekto antikorupcinis vertinimas.**

 **Vertinama**

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

 Vietinio ūkio ir plėtros skyrius, Strateginio planavimo ir investicijų skyrius

Teritorijų planavimo (kraštovaizdžio) specialistė Joana Grincevičienė